Борис Младенов-Young
Откакто те познавам до сега…

chitanka.info

Откакто те познавам до сега

съм свързан с теб като в скачени съда,

със клетва, че за вечни времена

другар и вечен спътник ще ти бъда.

И не престъпих брачния оброк,

над половин век веч сме неразделни,

необичайно дълготраен срок

в неверен свят на бракове пределни.

На някои хора този факт звучи

като хвалба, но има и такива,

които завист ги яде или

ни гледат със насмешка жалостива,

оплаквайки ни живи в дружен хор:

„Такъв брак е по-лош и от затвор!!!“

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.